《送钱国博知坊州》
宋代·魏野

遥为坊民贺一方，寿星偏去照光芒。
解携朋友龙三处，随侍儿孙雁两行。
芳草路中车突兀，落花风里旆悠飏。
眠云客恨难陪从，空遣吟魂倍惨伤。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。